b"\n_START_ARTICLE_\nAbitibi-T\xc3\xa9miscamingue\n_START_PARAGRAPH_\nAbitibi-T\xc3\xa9miscamingue er en administrativ region, eller fylke, i delstaten Qu\xc3\xa9bec i Canada. Den best\xc3\xa5r av 4 MRC'er (municipalit\xc3\xa9 regionale de comt\xc3\xa9, st\xc3\xb8rre kommunale enheter) og 79 kommuner. Omr\xc3\xa5det har en avsides beliggenhet i forhold til de tettbefolkede omr\xc3\xa5dene i Qu\xc3\xa9bec, og lever f\xc3\xb8rst og fremst av skogbruk, av gruvedrift langs Cadillac-forkastningen som strekker seg mellom Rouyn-Noranda og Val d'Or og av jordbruk."